**27. apríl 2012**

**4. fundur umhverfisnefndar við Giljaskóla**

Umhverfissáttmáli

Mættir: Alda, Inda, María 2. ESE, Sigmar 2. GS, Róslín 6. KMÞ, Ágúst 6. UV, Tinna 8. SKB, Kristinn 8. EGÞ, Daníel Arnar . 9IDS, Andri 9. BKÓ, Einar og Sesselja 10. SA

Upp kom sú skringilega staða að fjölmargir nemendur úr 9. og 10. bekk voru í leyfi í fyrstu kennslustundum dagsins vegna þess að þau höfðu verið að hvetja keppnislið skólans áfram í Skólahreysti í Laugardagshöllinni. Í stað þess að fresta fundinum var óskað eftir fjórum áhugasömum einstaklingum í 9. og 10. bekk og það reyndist ekki erfitt.

**Umræðuefni á fundi**:

Á fundinum var fyrst farið yfir hvað bekkirnir höfðu gert í mars en sá mánuður var tileinkaður neyslu og sóun. Skemmtilegar umræður spunnust og margir höfðu greinilega tileinkað sér margt. Síðan var rætt hvað nemendur vildu hafa í umhverfissáttmála skólans. Nemendur ákváðu að hafa hann frekar nokkrar setningar í samfelldu máli frekar en upptalningu á ýmsum punktum.

**Umhverfissáttmáli Giljaskóla**

Nemendur og starfsmenn Giljaskóla einsetja sér að:

* efla umhverfisvitund nemenda, starfsmanna og foreldra
* fara vel með takmarkaðar auðlindir jarðarinnar
* skila sem mestu til baka til jarðarinnar sem frá henni er komið
* sýna náttúru og manngerðu umhverfi virðingu með góðri umgengni
* ganga vel um skólahúsnæði, skólalóð og Giljarjóður
* hvetja til umhverfisvæns ferðamáta í skólasamfélaginu okkar
* fara vel með það sem við eigum og ekki kaupa eða keppast við að eignast það sem við höfum ekki þörf fyrir

Ritari Alda